Елисавета Багряна
Звездички

chitanka.info

Ще се вдигна на пръсти,

ще протегна ръчичките —

да достигна в небето звездичките.

Да ги пипна, да видя —

дали те са свещички,

или хиляди светли очички.

Вятър духа — не гаснат,

цяла нощ не заспиват,

а от слънцето бърже се скриват.

Где отиват, не зная,

цяла нощ се чудя

и от чудене сутрин се будя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.